###### **Anexa nr. 5 la HCL nr. \_\_\_\_\_\_\_/2025**

###### **APROBAT,**

###### CONDUCĂTORUL AUTORITĂȚII

###### CONTRACTANTE

###### **STRATEGIE DE CONTRACTARE**

|  |  |  |
| --- | --- | --- |
| **X** | Elaborată | Data 07.05.2025 |
|  | Actualizată | Data ............................. |

Prezenta Strategie de Contractare documentează deciziile Autorității Contractante din etapa de planificare/pregătire a achiziției publice având ca obiect:

**DELEGAREA GESTIUNII SERVICIULUI DE ILUMINAT PUBLIC IN MUNICIPIUL SFANTU GHEORGHE**

**Cod CPV principal –** *50232100-1 Servicii de intretinere a iluminatului public;*

**OBIECTIVUL VIITORULUI CONTRACT**

Obiectul contractului este delegarea gestiunii serviciului de iluminat public din Municipiul Sfântu Gheorghe, jud. Covasna prin achiziție publică de servicii.

Activităţile care fac obiectul delegării gestiunii sunt întreținerea și menținerea în parametrii a sistemului de iluminat public și a sistemului de semaforizare din Municipiul Sfântu Gheorghe, respectiv realizarea iluminatului festiv și presupun prestarea următoarele servicii de către delegat –prestator:

1. Întreținerea și menținerea în parametrii a sistemului de iluminat public și a sistemului de semaforizare din Municipiul Sfântu Gheorghe;

2. Întreținerea și menținerea în parametrii a sistemului de semaforizare din Municipiul Sfântu Gheorghe;

3. Operarea sistemului de iluminat actual și cel dezvoltat prin intermediul unui dispecerat;

4. Servicii de închiriere echipamente, montarea și demontarea iluminatului festiv.

Obiectul delegarii de gestiune este Serviciul de lluminat Public din Municipiul Sfantu Gheorghe, care presupune urmatoarele actvitati:

* 1. Gestionarea bunurilor ce compun Sistemul de lluminat Public (SIP), proprietate a Autoritatii delegatare;
  2. Intocmirea documentatiei tehnice pentru realizarea tuturor lucrarilor conform legislatiei in vigoare;
  3. Intretinerea si mentinerea in functiune a sistemului de iluminat public descris in anexe;
  4. Sistemul de iluminat public contine:
* iluminatul stradal-rutier;
* iluminatul ornamental si stradal-pietonal;
* iluminat decorativ – arhitectural (monumente, fantani, cladiri);
* iluminatul ariilor utilitare parcari, platforme utilitare;
* realizarea unui sistem de gestiune-monitorizare-control;
* iluminatul festiv de sarbatori;
  1. Optimizarea consumului de energie electrica pentru iluminatul public;
  2. Realizarea iluminatului ornamental festiv de sarbatori;
  3. Dispecerizarea sistemului de iluminat public. Operarea prin dispecerat si cu echipele de teren a sistemului public din Municipiul Sfantu Gheorghe.

**Descrierea situației existente ale amplasamentului**

În prezent serviciul de iluminat public al municipiului Sfantu Gheorghe este asigurat prin operator de iluminat public in conditiile existentei unui Regulament al Serviciului de Iluminat Public si a unor indicatori de performanta asumati. Lucrarile de reparatii aferente sistemului de iluminat public se realizeaza de operator la sesizarile cetatenilor, sesizarile ordonatorului de credite sau propriile sesizari.

In vederea analizarii situatiei existente a fost realizat un audit detaliat al intreg sistemului de iluminat public din municipiul Sfantu Gheorghe concretizat in inventarierea elementelor componente – retele electrice, stalpi, aparate de iluminat. Auditul a avut in vedere identificarea pe strazi a elementelor componente. Situatia existenta este prezentata detaliat in Anexa 1 a studiului de oportunitate privind delegarea de gestiune a serviciului de iluminat public.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **TIPUL APARATELOR DE ILUMINAT**   |  |  | | --- | --- | | **TIP AIL** | **Nr AIL** | | Aparate de iluminat stradale echipate cu surse cu descarcari | 1865 | | Aparate de iluminat stradale echipate cu surse cu LED | 2389 | | Aparate de iluminat speciale - proiectoare | 108 | | **Total General** | **4362** |   **RETELE ELECTRICE** |  |
| **Tip retea** | **Nr. km** |
| Rețea electrică iluminat public (structura acesteia este prezentata  in anexa 1) | 141,050 |
| **Total General** | **141,050** |
| **PUNCTE DE CONSUM** |  |
| **ECHIPAMENT** | **Nr. PA** |
| Punct de aprindere | 94 |
| **Total General** | **94** |

Posturile de transformare, componentele reţelei de distribuţie a energiei electrice care alimentează cu energie electrică instalaţiile de iluminat public, branșamentele, instalaţiile de forță, măsură şi control sunt proprietatea Distributie Energie Electrica Romania şi sunt în administrarea acesteia. Punctele de aprindere, instalaţiile de legare la pământ, instalaţiile de automatizări sunt o parte in proprietatea Distributie Energie Electrica Romania si o parte in proprietatea municipiului Sfantu Gheorghe si in administrarea operatorului de iluminat public. Reteaua electrica subterana destinata iluminatului, stalpii metalici dedicati retelei de iluminat, aparatele de iluminat si sistemul de telegestiune sunt in prorietatea municipiului Sfantu Gheorghe si in administrarea operatorului delegat pentru serviciul de iluminat.

Sistemul de iluminat este intr-o continua dezvoltare ce a inclus inlocuirea partiala a aparatelor existente cu surse clasice cu aparate cu tehnologie LED, introducere in subteran a retelelor electrice de alimentare a iluminatului, extinderea retelei in directiile de dezvoltare a localitatii si introducerea partiala a sistemului de telegestiune. Totusi exista in continuare deficiente importante ale sistemului de iluminat iar acestea sunt prezentate in continuare :

Iluminatul existent nu acopera in totalitate strazile municipiului – exista zone ale orasului – in general aflate in dezvoltare – in care sistemul de iluminat nu deserveste intreaga infrastructura.

Sursele de lumina utilizate sunt cu tehnologii invechite – cu descarcari in vapori de sodiu balast conventional sau alte tehnologii ineficiente. Exista culori diferite ale luminii si eficienta scazuta. Un numar de 1865 (44% din total) sunt corpuri de iluminat in aceasta situatie iar acestea necesita inlocuirea cu tehnologie LED.

Sistemul de telegestiune este implementat partial cu doua sisteme diferite – primul bazat pe tehnologia RF (Radio Frecvency) – Schreder implementat in zona centrala a municipiului in anul 2019 cu dezavantajele legate de functionarea influentata de mediu, al doilea de tip GSM, implementat pe lucrarile reabilitate de curand in anul 2023 – Schreder sistem ce functioneaza in parametrii.

Exista in continuare retele aeriene de iluminat public amplasate pe stalpi de beton aflati in stare avansata de degradare. In urma auditarii retelei a fost determinata o lungime de retea electrica aeriana ce necesita inlocuire.

Iluminatul arhitectural al cladirilor si obiectivelor importante din oras este realizat in parte in solutie clasica cu surse de lumina cu sodiu si halogenuri metalice.

**Obiective preconizate a fi atinse prin realizarea contractului**

Intretinerea si mentinerea sistemului de iluminat public trebuie să asigure satisfacerea unor cerințe și nevoi de utilitate publică ale comunității locale, după cum urmează:

• Asigurarea parametrilor calitativi si cantitativi specifici cu respectarea standardelor europene in vigoare

• Asigurarea sigurantei cetatenilor pe timp de noapte si respectarea normelor specifice de siguranta in trafic

• Optimizarea consumului de energie;

• Garantarea permanenţei în funcţionarea iluminatului public;

• Realizarea unui raport optim calitate/cost pentru perioada de derulare a contractului de cooperare şi un echilibru între riscurile şi beneficiile asumate prin contract (structura şi nivelul tarifelor practicate vor reflecta costul efectiv al prestaţiei şi vor fi în conformitate cu prevederile legale);

• Administrarea corectă și eficientă a bunurilor din proprietatea publică și a banilor publici;

• Ridicarea gradului de civilizație, a confortului și a calității vieții;

• Creșterea gradului de securitate individuală și colectivă în cadrul comunităților locale, precum și a gradului de siguranță a circulației rutiere și pietonale;

• Marcarea evenimentelor festive, a sărbătorilor legale sau religioase;

• Funcţionarea şi exploatarea în condiţii de siguranţă, rentabilitate şi eficienţă economică a infrastructurii aferente serviciului;

• Nediscriminarea și egalitatea tuturor consumatorilor prin asigurarea unui standard unitar calitativ și uniform răspândit teritorial în comunitate;

• Liberul acces la informații privind aceste servicii publice;

• Transparență, consultarea și antrenarea în decizii a cetățenilor.

Eficiența serviciului de iluminat public influențează în mod direct mediul economic și social al unității administrativ-teritoriale. Calitatea iluminatului ca și serviciu comunitar poate determina în mod cert creșterea nivelului de siguranță la nivel local, descurajind săvârșirea de infracțiuni și contravenții în spațiul public. La nivelul întregii țări s-a manifestat în ultimii ani o preocupare deosebită în privința optimizării acestui serviciu, fiind verificate constant opțiunile autorităților locale pentru implementarea unor sisteme complexe de gestiune a iluminatului public, în paralel cu dezvoltarea unei infrastructuri pentru supravegherea video din orase.

Infrastructura iluminatului public poate fi utilizată și în scopul implementării structurilor pentru supraveghere video a zonelor comunitare cu risc ridicat pentru producerea de infracțiuni sau contravenții. În asemenea condiții, prima etapă pentru atingerea climatului de siguranță specific unei comunități europene îl reprezintă îmbunătățirea calității iluminatului public.

În acord cu cele expuse, un sistem de iluminat public deficitar impietează elementelor de securitate ce activează zilnic în comunitate (poliție, jandarmerie, agenți de securitate ai companiilor private), afectând chiar și eficacitatea unei soluții de supraveghere video. Din perspectiva securității comunității, efectul imediat al unui iluminat public ineficient este suprasolicitarea personalul disponibil însărcinat cu activitatea de prevenție a faptelor antisociale, fie ele infracționale sau contravenționale. Iluminatul public poate conduce așadar la creșterea gradului de monitorizare activă sau pasivă a spațiilor publice din cadrul comunității, ajutând la prevenirea și combaterea infracțiunilor si criminalității, sporind eficiența intervențiilor operative în cazul unor amenințări la adresa integrității persoanelor sau a bunurilor proprietate publică sau privată.

Numărul de infracțiuni de furt, de tâlhărie, de distrugere, de loviri și alte violențe crește în cadrul acelor comunități care nu beneficiază de un iluminat corespunzător pe timpul nopții, astfel încât fenomenele antisociale să fie descurajate. Administrarea eficientă a acestui serviciu apare ca o necesitate pentru creșterea gradului de securitate de la nivelul comunității locale, impunându-se ca resursele investite să fie în acord cu gradul de uzură al sistemului, iar extinderea sistemului să fie proportională cu evoluția ariei ce include spațiilor publice pe care trebuie să le deservească.

**JUSTIFICAREA NECESITĂȚII ACHIZIȚIEI:**

Imbunatatirea sistemului de iluminat public poate crea cadrul de dezvoltare al unei localitati moderne prin sporirea sigurantei traficului, a cetatenilor, prin cresterea confortului si orientarii in teren, prin cresterea beneficiilor aduse de intensificarea activitatii umane in exterior dincolo de lasarea intunericului.

In rezumat, argumentele in favoarea deciziei de delegare gestiunii serviciului de iluminat public sunt:

- cresterea sentimentului de siguranta;

- confort si orientare sporite;

- diminuarea si descurajarea infractionalitatii favorizate de intuneric;

- aparitia si cresterea sentimentului de apartenenta la comunitatea locala;

- redarea personalitatii localitatii prin infrumusetare cu ajutorul luminii;

- continuarea activitatii oamenilor in zona de dincolo de apusul soarelui;

- incurajarea produsului comercial si turistic;

- favorizarea si atragerea investitiilor.

**DURATA CONTRACTULUI:** 5 ani, de la data semnării contractului.

**VALOAREA ESTIMATĂ A CONTRACTULUI este de 12.858.521 lei fără TVA, din care:**

- Întreținerea și menținerea sistemului de iluminat public și a sistemului de semaforizare: 9.032.521 lei fără TVA, din care:

- Întreținere sistem de iluminat public Municipiul Sfântu Gheorghe: 6.412.521 lei fără TVA;

- Întreținere sistem de semaforizare Municipiul Sfântu Gheorghe: 2.620.000 lei fără TVA;

- Iluminat festiv realizat anual în perioada de sărbători prin servicii de închiriere echipamente și montare/demontare: 3.826.000,00 lei fără TVA;

**Justificare:** Valoarea estimată a achiziției având ca obiect ***delegarea gestiunii serviciului de iluminat public din Municipiul Sfântu Gheorghe*** s-a realizat prin Studiul de oportunitate (Anexa 3.1, Anexa 3.2, Anexa 4, Anexa 8), anexa la prezenta Strategie de contractare.

Poziția nr. 1 din Plan anual SICAP 2025 versiunea 9;

Număr unic de înregistrare **4404605\_2025\_PAAPD1537850.**

Fonduri alocate:

Bugel local.

Poziție bugetară: 70.02

**COMPLEXITATEA CONTRACTULUI/ACHIZIȚIEI**

Obiectul contractului de achiziție publică nu presupune activități cu nivel de complexitate ridicat.

**MODIFICAREA CONTRACTULUI**

19.1. Părțile au dreptul, în perioada de valabilitate a prezentului contract, de a conveni modificarea și/sau completarea clauzelor acestuia, în limitele și condițiile prevăzute în legislația în vigoare.

19.2. Partea care propune modificarea contractului are obligația de a transmite în scris celeilalte părți propunerea de modificare.

19.3. Prezentul contract se poate modifica doar prin acordul comun al părților, prin încheierea unui act adițional.

19.4. Orice modificare a prezentului contract trebuie aprobat în prealabil de către autoritatea deliberativă a delegatarului-achizitor, conform prevederilor art. 8 alin. (3) lit d2) din Legea nr. 51/2006 a serviciilor comunitare de utilități publice, republicată, cu modificările și completările ulterioare.

**ÎNCEPERE, FINALIZARE, ÎNTÂRZIERI, SISTARE**

9.1. Delegatul-prestator are obligaţia de a începe prestarea serviciilor în timpul cel mai scurt posibil de la semnarea contractului.

9.2. În cazul încetării înainte de termen a prezentului contract, sau neacordării/retragerii/încetării valabilității licenței, delegatul-prestator are obligația, la solicitarea delegatarului-achizitor de a asigura continuitatea prestării serviciilor care fac obiectul prezentului contract până la data desemnării noului delegat-prestator, dar nu mai mult de 90 de zile.

**DURATA CONTRACTULUI**

3.1. Prezentul contract intră în vigoare la data semnării acestuia de către părţile contractante și se încheie pe o durată de 5 (cinci) ani.

3.2. În cazul în care una dintre părţile contractante semnează contractul la o dată ulterioară celei la care a semnat partea cocontractantă, termenul de intrare în vigoare a contractului se consideră a fi cea ulterioară.

**ÎNCETAREA, REZILIEREA CONTRACTULUI**

11.1. Prezentul contract încetează în următoarele situaţii:

a) la expirarea duratei stabilite la art. 3.1. prin executarea de către ambele părţi a tuturor obligaţiilor ce le revin conform prezentului contract şi legislaţiei aplicabile;

b) prin reziliere.

11.2. În situaţia rezilierii totale/parţiale din cauza neexecutării/executării parţiale de către delegatul-prestator a obligaţiilor contractuale, acesta va datora delegatarului-achizitor daune-interese cu titlu de clauză penală în cuantum egal cu valoarea obligaţiilor contractuale neexecutate.

11.3. În situaţia în care executarea parţială a obligaţiilor contractuale face imposibilă realizarea obiectului contractului în integralitatea sa, delegatul-prestator va datora delegatarului-achizitor daune interese cu titlu de clauză penală în cuantum egal cu întreaga valoare a obligaţiilor stabilite prin prezentul contract.

11.4. Rezilierea prezentului contract nu va avea niciun efect asupra obligaţiilor deja scadente între părţile contractante.

11.5. Părţile sunt de drept în întârziere prin simplul fapt al nerespectării clauzelor prezentului contract.

11.6. Rezilierea operează de drept, fără intervenţia instanţelor judecătoreşti şi fără alte formalităţi, după 10 zile de la notificarea scrisă, trimisă celeilalte părţi.

11.7. Delegatarul-achizitor îşi rezervă dreptul de a denunţa unilateral prezentul contract, în cel mult 30 zile de la apariţia unor circumstanţe care nu au putut fi prevăzute la data încheierii contractului şi care conduc la modificarea clauzelor contractuale în aşa măsură încât îndeplinirea contractului ar fi contrară interesului public, sub condiţia notificării delegatului-prestator cu cel puţin 5 zile înainte de momentul denunţării.

11.8. Delegatarul-achizitor poate proceda la rezilierea unilaterală a contractului, fără efectuarea vreunei formalităţi şi fără intervenţia instanţei de judecată, în situaţia în care delegatul-prestator subcontractează sau cesionează cu încălcarea prevederilor legislaţiei în vigoare sau a prezentului contract, drepturile şi obligaţiile sale.

11.9. Delegatarul-achizitor îşi rezervă dreptul de a rezilia în mod unilateral prezentul contract în cazul încălcării repetate a clauzelor acestuia de către delegatul-prestator, și pentru nerespectarea indicatorilor de performanță a serviciului de către delegatul-prestator.

11.10. Prezentul contract se reziliază de plin drept în următoarele situații:

1). în condițiile art. 36 alin. (2) lit. c) din Legea nr. 230/2006 privind serviciul de iluminat public, cu modificările și completările ulterioare, respectiv în cazul în care, timp de 12 luni de la data încheierii prezentului contract, se constată încălcarea repetată a obligațiilor contractuale de către delegat-prestator;

2). în cazul retragerii licenței de operare a delegatului-prestator.

11.11. Delegatarul-achizitor are dreptul de a denunța în mod unilateral contractul în perioada de valabilitate a acestuia în condițiile prevăzute la art. 223 din Legea nr. 98/2016 privind achizițiile publice, cu modificările și completările ulterioare.

**AJUSTAREA PREȚULUI**

12.1. Actualizarea prețurilor, se va realiza anual cu **Indicele Preturilor de Consum (IPC), comunicat de Institutul Național de Statistică, după formula:**

**A=** **Suma initiala de actualizat \* IPC**

**100**

###### **MECANISME DE PLATĂ CONTRACTUALE**

4.2. Prețurile unitare aferente serviciilor sunt cele prevăzute în oferta financiară depusă de către delegat-prestator.

4.3. Delegatarul-achizitor se obligă să plătească contravaloarea serviciilor prestate către delegatul-prestator în termen de 30 de zile calendaristice de la depunerea facturii la sediul delegatarului-achizitor. Contravaloarea serviciilor se va plăti lunar în baza situațiilor de lucrări acceptate de către delegatar-achizitor.

**SUBCONTRACTANŢI**

13.1. Subcontractarea prestării serviciilor se poate face numai în condițiile prevăzute de legislația din domeniul achizițiilor publice.

13.2. Delegatul-prestator poate încheia contracte cu subcontractanți în aceleași condiții în care el a semnat contractul cu delegatarul-achizitor, cu condiția înștiințării și obținerii acordului prealabil expres al delegatarului-achizitor.

13.3. (1) Delegatul-prestator are obligația de a prezenta delegatarului-achizitor toate contractele încheiate cu subcontractanți.

(2) Lista subcontractantilor, cu datele de recunoaștere ale acestora, cât și contractele încheiate cu aceștia devin anexe la prezentul contract.

13.4. (1) Delegatul-prestator este pe deplin răspunzător față de delegatarul-achizitor de modul în care îndeplinește contractul.

(2) Subcontractantul este pe deplin răspunzător față de delegatul-prestator de modul în care își îndeplinește partea sa din contract.

(3) Delegatul-prestator are dreptul de a pretinde daune-interese subcontractanților, dacă aceștia nu își îndeplinesc partea lor din contract.

13.5. Delegatul-prestator poate schimba/înlocui subcontractantul numai dacă acesta nu și-a îndeplinit partea sa din contract și numai cu acordul prealabil expres al delegatarului-achizitor. Schimbarea subcontractantului nu va modifica prețul contractului.

13.6 Subcontractanții Delegatului-prestator au obligația de a garanta lucrătorilor plata salariului de bază minim brut pe ţară garantat în plată şi a salariilor minime stabilite prin contracte colective de muncă, după caz, conform dispozițiilor art. XI din Legea nr. 283/2024 privind modificarea și completarea unor acte normative, pentru stabilirea salariilor minime adecvate.

Plata subcontractanților: NU este cazul

###### **STABILIRE PENALITĂȚI**

10.1. În cazul în care, din vina sa exclusivă, delegatul-prestator întârzie sau nu-şi îndeplinește obligaţiile asumate prin contract în termenele și condițiile stabilite, delegatarul-achizitor are dreptul de a deduce din preţul contractului, ca penalități, o sumă echivalentă cu o cotă procentuală de 0,1% pentru fiecare zi de întârziere, din prețul contractului pe an.

10.2. În cazul în care, delegatarul-achizitor nu onorează facturile în termenul prevăzut la art. 4.3. acesta va fi obligat să plătească penalităţi în valoare de 0,1% pentru fiecare zi de întârziere din valoarea facturii neachitate.

10.3. Delegatul-prestator are obligația de a despăgubi persoanele fizice sau juridice pentru prejudiciile provocate din culpă, conform prevederilor legale.

10.4. Delegatul-prestator are obligația să plătească despăgubiri pentru întreruperea nejustificată a prestării serviciilor şi să acorde bonificaţii în cazul prestării serviciilor sub parametrii de calitate şi cantitate prevăzuţi în anexele prezentului contract.

10.5. Delegatarul-achizitor are dreptul să sancţioneze delegatul-prestator în cazul în care acesta nu prestează serviciul la nivelul indicatorilor de performanţă stabiliţi și/sau nu asigură continuitatea serviciilor, prin:

a) aplicarea unor penalizări conform art.10.1, în cazul întreruperii nejustificate a prestării serviciului sau neasigurarea serviciului la parametrii de calitate și cantitate solicitată;

b) solicitarea adresată autorităţii de reglementare competente de a suspenda, retrage sau anula licenţele de operare;

c) revocarea hotărârii prin care s-a aprobat delegarea gestiunii şi rezilierea contractului de delegare a gestiunii serviciului dacă, timp de 12 luni de la încheierea acestuia, se constată încălcarea repetată a obligaţiilor contractuale.

**MANAGEMENTUL PROCESULUI DE ACHIZIȚIE**

Etapa I – Etapa de planificare/pregătire;

Direcție responsabilă: Direcția Gospodărire Comunală;

Modalitatea de derulare a Etapei I: Transmitere referat de necesitate, şi Caiet de sarcini.

Etapa II - a – Etapa de planificare/pregătire;

Direcție responsabilă: Compartimentul achiziții publice;

Modalitatea de derulare a Etapei a II – a: Întocmirea Documentație de atribuire cu strategie de contractare, Fișă de date a achiziției, Formulare.

Etapa a III - a – Post atribuire contract, executarea și monitorizarea implementării contractului

Direcție derulatoare contract: Direcția Gospodărire Comunală;

###### Modalitatea de derulare a Etapei a III – a: monitorizarea serviciilor se efectuează de către Direcția Gospodărire Comunală.

**DIVIZARE PE LOTURI**

**NU**

**Justificare:** Având în vedere caracterul unitar și integrat al serviciului public de iluminat, precum și necesitatea unui management centralizat al infrastructurii, împărțirea contractului în loturi ar genera dificultăți tehnice majore și costuri suplimentare, depășind eventualele beneficii ale lotizării. De asemenea, pentru evitarea riscurilor juridice și a ambiguităților privind delimitarea responsabilităților între operatori, s-a optat pentru a nu lotiza contractul.

Autoritatea contractantă nu prevede criterii de calificare în Informațiile pentru ofertanți /Documentaţia de atribuire care să nu permită participarea operatorilor economici din categoria IMM-urilor la prezenta procedură.

**GARANȚIA DE PARTICIPARE**

Se solicită garanție de participare în cuantum de 128.000,00 lei, care are drept scop protejarea autorității contractante față de riscul unui comportament necorespunzător al ofertantului pe toată perioada implicării sale în procedura de atribuire.

**GARANȚIA DE BUNĂ EXECUȚIE**

15.1. Delegatul-prestator se obligă să constituie garanția de bună execuție a contractului în cuantum de 10% din prețul contractului fără TVA, în termen de 5 zile lucrătoare de la data semnării contractului de achiziţie publică. Acest termen poate fi prelungit la solicitarea justificată a contractantului, fără a depăşi 15 zile de la data semnării contractului. Garanția de bună execuție se constituie în conformitate cu prevederile art. 154 alin (3) și (4) din Legea 98/2016, respectiv art. 40 din Anexa la H.G. nr. 395/2016, cu modificările și completările ulterioare.

15.2. Delegatarul-achizitor are dreptul de a emite pretenții asupra garanției de bună execuție în condițiile prevăzute la art. 41 din HG nr. 395/2016.

15.3 Delegatarul-achizitor are obligaţia de a notifica pretenţia atât contractantului, cât şi emitentului instrumentului de garantare, precizând obligaţiile care nu au fost respectate, precum şi modul de calcul al prejudiciului.

15.4 Delegatul-prestator are obligația de a reîntregi/de a reconstitui garanția de bună execuție în termen de 5 zile de la momentul la care aceasta a fost reținută de către autoritatea contractantă.

15.5. Delegatarul-achizitor are obligaţia de a elibera/restitui garanţia de bună execuţie în condiţiile legii, în termen de 14 zile de la data îndeplinirii de către delegat-prestator a obligațiilor asumate prin prezentul contract, dacă nu a ridicat până la acea dată pretenții asupra ei.

**ALEGEREA PROCEDURII DE ACHIZIȚIE**

Procedura se va derula online, prin **licitație deschisă**, având în vedere valoarea estimată fără TVA de **912.858.521,00** lei a contractului având ca obiect ***delegarea gestiunii serviciului de iluminat public din Municipiul Sfântu Gheorghe***, care este mai mare decât pragul valoric fără TVA de 1.090.812, 00 lei.

###### **MODALITATE DE ATRIBUIRE**

###### Procedură online.

**CRITERII DE CALIFICARE ȘI SELECȚIE**

Autoritatea Contractantă va solicita criterii de calificare privind:

* motivele de excludere - conform cap. IV, secțiunea a 6-a, paragraful 2 din Legea nr. 98/2016;
* capacitatea de exercitare a activității profesionale, în conformitate cu art. 173 din Legea nr. 98/2016.
* capacitatea tehnică şi profesională, în conformitate cu art. 178 din Legea nr. 98/2016.

**Motive de excludere**

Ofertanții, terții susținători și subcontractanții nu trebuie să se regăsească în situațiile prevăzute la art.164, 165, 167 din Legea nr. 98/2016.

Modalitatea prin care poate fi demonstrată îndeplinirea cerinței: Ca primă dovadă a neîncadrării în situațiile de excludere Ofertantul completează și prezintă împreună cu Oferta DUAE pentru fiecare operator economic participant la procedură.

Documentele justificative care probează îndeplinirea celor asumate prin completarea DUAE urmează a fi prezentate, la solicitarea autorității contractante, doar de către ofertantul clasat pe locul I în clasamentul final întocmit la finalizarea evaluării ofertelor. Aceste documente sunt:

* certificate constatatoare privind lipsa datoriilor restante, cu privire la plata impozitelor, taxelor sau a contribuțiilor la bugetul general consolidat (buget local, buget de stat etc.) la sediul social, sediul/sediile secundare, precum si punctul/punctele de lucru „pentru care exista obligații de plata” la momentul prezentării;
* cazierul judiciar al operatorului economic și al membrilor organului de administrare, de conducere sau de supraveghere al respectivului operator economic, sau a celor ce au putere de reprezentare, de decizie sau de control în cadrul acestuia, așa cum rezultă din certificatul constatator emis de ONRC / actul constitutiv;
* după caz, documente prin care se demonstrează faptul ca operatorul economic poate beneficia de derogările prevăzute la art. 166 alin. (2), art. 167 alin. (2), art. 171 din Legea nr. 98/2016 privind achizițiile publice; alte documente edificatoare, după caz.

Pentru persoanele juridice străine se aplică prevederile art. 168 din L 98/2016.

**Capacitatea de exercitare a activității profesionale**

Cerința 1: Operatorii economici ce depun oferta trebuie să dovedească o formă de înregistrare în condițiile legii din țara de rezidență, să reiasă că operatorul economic este legal constituit, că nu se află în niciuna dintre situațiile de anulare a constituirii, precum și faptul că are capacitatea profesională de a realiza activitățile care fac obiectul contractului.

Modalitate de îndeplinirea a cerinței: se va completa DUAE de către operatorii economici participanți la procedura de atribuire cu informațiile aferente situației lor.

Documentele justificative care probează îndeplinirea celor asumate prin completarea DUAE, respectiv:

- certificat constatator emis de Oficiul Național al Registrului Comerțului din care să rezulte obiectul de activitate al respectivului operator economic, sau în cazul ofertanților străini, documente echivalente emise în țara de rezidență (traducere autorizată), urmând să fie prezentate, la solicitarea autorității contractante, doar de către ofertantul clasat pe locul I în clasamentul întocmit la finalizarea evaluării ofertelor.

Subcontractanții/asociații/terții susținători ( daca este cazul) nu trebuie sa se încadreze in situațiile prevăzute la art. 164, 165 si 167 din Lege. - Informațiile despre aceștia trebuie sa se regăsească in DUAE.

Acordul de asociere/subcontractare se prezinta odată cu DUAE și nu reprezintă un document suport.

Se vor aplică prevederile art.182 alin.(3),(4) și art.183 din Legea 98/2016.

În conformitate cu art.196 alin.(2) autoritatea contractantă va solicita, înainte de atribuirea contractului de achiziție publică, ofertantului clasat pe primul loc, după aplicarea criteriului de atribuire să prezinte documente justificative actualizate prin care să demonstreze îndeplinirea tuturor criteriilor de calificare și selecție, în conformitate cu informațiile cuprinse în DUAE, așa cum sunt ele menționate mai sus.

**SITUAȚIA PERSONALĂ A OFERTANTULUI**

**Cerința 1:** **Atestat ANRE**

În vederea îndeplinirii în bune condiții a obligațiilor contractuale, cu respectarea Regulamentului ANRE din Ordinul nr. 134/ 2021 privind aprobarea Regulamentului pentru atestarea operatorilor economici care proiectează, execută și verifică instalații electrice, ofertantul va face dovada că este atestat ANRE minim gradul Be – executare de instalații electrice exterioare/ interioare pentru incinte/construcții civile și industriale, branșamente aeriene și subterane, la tensiunea nominală de 0,4 kV.

**Modalitate de îndeplinire:** Completare DUAE conform prevederilor art.193 din Legea nr.98/2016 pana la data limita de depunere a ofertelor, urmand ca autoritatea contratanta sa solicite documentele justificative ofertantului clasat pe primul loc conform art.196 din Legea nr.98/2016.

**Justificarea criteriu de calificare:** Obiectul contractului necesită deținerea atestatului având în vedere necesitatea executării unor lucrări de profil care se execută numai cu deținerea acestui atestat.

**CRITERIUL DE ATRIBUIRE**

- oferta cea mai avantajoasă din punct de vedere economic - ***cel mai bun raport calitate-preț***;

**Factori de evaluare:**

**1. Componența financiară:** **75 puncte**;

Algoritm de calcul:

a) Pentru cel mai scăzut dintre prețuri se acordă punctajul maxim alocat;

b) Pentru celelalte prețuri ofertate punctajul P(n) se calculează proporțional, astfel: P(n) = (Preț minim ofertat / Preț (n) x punctaj maxim alocat.

**2. Componența tehnică:** Deținere în proprietate, chirie a unui utilaj de tip PRB (platformă ridicatoare cu braț) înmatriculat în circulație permanent cu emisii reduse de CO2 - **25 puncte**;

Oferta care va face dovada deținerii în proprietate sau chirie un utilaj de tip PRB (platformă ridicatoare cu braț) înmatriculat în circulație permanent cu emisii reduse de CO2 va primi maxim 25 puncte iar restul ofertelor vor primi punctaj conform formulei:

Pentru utilaj cu emisii de CO2>= 240 g CO2/km – 0 puncte

Pentru utilaj cu emisii de CO2< 240 g CO2/km punctajul va fi acordat astfel:

**Punctaj = [1-(Nivelul de emisii al utilajului propus (gCO2/km)/240 g CO2/km)]x25**

Pentru conformitate se vor prezenta:

- Dovada deținerii – factură de achiziție, contract leasing, contract închiriere

- Documente de înatriculare ale utilajului propus în care este evidențiată norma de poluare și nivelul emisiilor de CO2.

**Justificarea factorului de evaluare**

* Factorul tehnic selectat – deținerea unui utilaj de tip PRB (platformă ridicatoare cu braț) înmatriculat cu emisii reduse de CO₂ – este justificat atât din perspectivă tehnică, cât și din cea a protecției mediului. Utilajul PRB este esențial pentru desfășurarea intervențiilor rapide și sigure în infrastructura de iluminat public, însă în același timp reprezintă o sursă potențială de emisii poluante în mediul urban.
* Prin punctarea diferențiată în funcție de nivelul emisiilor, autoritatea contractantă urmărește nu doar asigurarea capacității tehnice a operatorilor, ci și promovarea unor practici operaționale cu impact redus asupra mediului. Astfel, criteriul stimulează utilizarea unor echipamente moderne, cu emisii scăzute de CO₂, aliniate la obiectivele locale, naționale și europene de reducere a poluării și tranziție ecologică.
* Formula de evaluare adoptată permite o cuantificare obiectivă și transparentă a performanței ecologice a utilajului propus, reflectând angajamentul ofertanților față de sustenabilitate și responsabilitate de mediu.
* Alocarea a 25 puncte pentru un utilaj cu emisii reduse de CO₂ reprezintă un avantaj pe care autoritatea contractantă o poate obține, ponderea de 12% este proportional cu cuantumul valoric al avantajelor de natură financiară pe care ofertanții le pot oferi.

**Elaborat,**

**Compartimentul Achiziții Publice**